A sos pizzinnos mios

Cando pizzinnos mios mi enides
gioghende accanta liberos e sanos,
de cuddos annos giovanos lontanos,
su regodu innozente mi attides.

Tando fini sos dies risulanos,
de amore pienos e de fides,
godinde cussa vida chi godides
e solu pro giogare haia manos,

E m’allegro pro custa noa vida
chi cun bois s’avanzad’in su mundu,
bestida d’isperanzas e canzones,

Comente nodosa ilighe frittida
chi bundanziosos s’idet in su fundu,
creschinde sos derettos cannisones.